47 Wena morwadia Babelona+ wa kgarebane,Fologa o tle go nna mo loroleng.Wena morwadia Bakaladia,Nna fa fatshe mo mmung fa go se nang setulo sa bogosi gone,+Gonne batho ga ba kitla ba tlhola ba go bitsa yo o bokoa le yo o nenekediwang.2 Tsaya lelwala mme o sile bupi.Tlosa lesire la gago.Apola seaparo sa gago, tlosa se o se apereng mo maotong.Kgabaganya dinoka.3 Batho ba tla go bona o sa apara.Dikarolo tsa gago tsa mmele di tla bonwa.Ke tla ipusolosetsa,+ mme ga go na motho ope yo o tla emang fa pele ga me.*4 “Ene yo o re rekololang,Leina la gagwe ke Jehofa wa masomosomo,Ke Modimo yo o Boitshepo wa Iseraele.”+5 Nna foo ka tidimalo mme o ye kwa lefifing,Wena morwadia Bakaladia;+Ga ba kitla ba tlhola ba go bitsa Mohumagadi wa Magosi.+6 Ke ne ka galefela batho ba me.+Ke ne ka dira gore boswa jwa me bo se ka jwa tlhola bo nna boitshepo,+Mme ke ne ka ba tsenya mo seatleng sa gago.+Le fa go ntse jalo, ga o a ka wa ba utlwela botlhoko.+Tota e bile o ne wa rwesa ba ba tsofetseng jokwe e e boima.+7 O ne wa re: “Ke tla tswelela ke le Mohumagadi ka bosakhutleng.”+Ga o a ka wa tsaya dilo tseno masisi;Ga o a ka wa akanyetsa kafa seno se tla felelang ka gone.8 Jaanong utlwa seno, wena yo o ratang menate,+Yo o nnang ka polokesego, yo o buang jaana mo pelong ya gagwe:“Ke nna fela, mme ga go na ope o sele.+Ga nkitla ke nna motlholagadi.Ga nkitla ke swelwa ke bana le ka motlha.”+9 Le fa go ntse jalo, dilo tseno tse pedi di tla go tlela ka tshoganyetso mo letsatsing le le lengwe:+O tla swelwa ke bana e bile o tla nna motlholagadi.Ruri dilo tseno tsotlhe di tla go diragalela+Ka ntlha ya* boloi jwa gago jo bontsi le ditiro tsotlhe tsa gago tse di maatla tsa boselamose.+10 O ne wa ikanya bosula jwa gago.O ne wa re: “Ga go na ope yo o mponang.”Botlhale jwa gago le kitso ya gago ke tsone tse di go timeditseng,Mme o bua jaana mo pelong ya gago: “Ke nna fela, mme ga go na ope o sele.”11 Le fa go ntse jalo, o tla welwa ke masetlapelo,Mme ga go na dipheko dipe tsa gago tse di tla a thibelang.*O tla tlelwa ke mathata; ga o kitla o kgona go a tila.O tla welwa ke tshenyego ya tshoganyetso e o iseng o ke o e bone.+12 Jaanong tswelela fela ka maselamose a gago le ka boloi jwa gago jo bontsi,+Tse o neng wa dira ka natla mo go tsone go tloga o sa le mosha.Gongwe o ka kgona go solegelwa molemo;Gongwe o ka kgona go tsenya batho letshogo.13 O lapisitswe ke bagakolodi ba gago ba bantsintsi.A jaanong ba eme ka dinao mme ba go boloke,Ba ba obamelang magodimo,* ba ba lebang dinaledi,+Ba ka nako ya fa kgwedi e simologa ba itsisengDilo tse di tla go diragalelang.14 Ba tshwana le lotlhaka.Molelo o tla ba laila.Ga ba kgone go ikgolola mo kgabong ya molelo e e maatla.Ano ga se magala a go ithuthafatsa,E bile ono ga se molelo o motho a ka o orang.15 Batshereanyi ba gago ba tla nna jalo mo go wena,Ba o neng wa dira ka natla le bone go tloga o sa le mosha.Ba tla kgarakgatshega, mongwe le mongwe a tsaya tsela ya gagwe.*Go tla bo go se na ope yo o go bolokang.+
Dintlha Tse di Kwa Tlase
^ Kgotsa gongwe “mme ga nkitla ke nna pelonomi mo go ope yo ke kopanang le ene.”
tsn_Latn tsn_Latn tsn_Latn